เช็คที่นี่! เส้นทาง BTS-MRT-ทางด่วน-ขสมก.ฟรีค่าโดยสารเลี่ยงขบวนปั่นเพื่อแม่
เช็คที่นี่! 16 ส.ค.BTS-MRT-ทางด่วน เส้นเดินทางฟรีเลี่ยงขบวนปั่นเพื่อแม่ 
15 ส.ค. 2558

บริษัท ระบบขนส่งมวลชนกรุงเทพ จำกัด (มหาชน) ผู้ให้บริการรถไฟฟ้า BTS ประกาศ เนื่องในวันกิจกรรม BIKE FOR MOM ซึ่งตรงกับวันอาทิตย์ที่ 16 สิงหาคม 2558 ซึ่งมีการจัดกิจกรรมเพื่อเฉลิมพระเกียรติ สมเด็จพระนางเจ้าฯ พระบรมราชินีนาถ
เนื่องในโอกาสมหามงคลเฉลิมพระชนมพรรษา 83 พรรษา สำหรับผู้โดยสารรถไฟฟ้าบีทีเอส และรถโดยสารด่วนพิเศษบีอาร์ที ที่มาใช้บริการพร้อมจักรยาน ในวันดังกล่าว จะได้รับการยกเว้นค่าโดยสารตลอดสาย ทุกสถานี ตั้งแต่เวลา 06.00-24.00 น. โดยจะให้ผ่านเข้า – ออกระบบทางประตูพิเศษ อย่างไรก็ตาม ผู้โดยสารที่จะนำจักรยานขึ้นรถโดยสารด่วนพิเศษบีอาร์ที จะต้องเป็นจักรยานพับได้เท่านั้น
ขณะที่การทางพิเศษแห่งประเทศไทย (กทพ.) ยกเว้นค่าผ่านทางพิเศษที่ด่านเก็บค่าผ่านทางพิเศษดินแดง และดินแดง 1 ในวันอาทิตย์ที่ 16 สิงหาคม 2558 ระหว่างเวลา 12.00 น.-23.00 น.
ส่วนรถไฟฟ้าใต้ดิน MRT ประกาศลดโดยสารทุกประเภท 50% ในวันอาทิตย์ที่ 16 สิงหาคม 2558 ตั้งแต่เวลา 12.00-24.00 น.
องค์การขนส่งมวลชนกรุงเทพ (ขสมก.) ประกาศปรับเปลี่ยนเส้นทางเดินรถ จำนวน 47 เส้นทาง เพื่อหลีกเลี่ยงเส้นทางกิจกรรมปั่นจักรยาน “Bike for Mom ปั่นเพื่อแม่” เนื่องจากมีการปิดการจราจรหลายเส้นทาง ขสมก.จึงได้จัดรถโดยสารธรรมดาให้บริการฟรีทุกเส้นทางตลอดวัน เพื่อสนับสนุนการจัดกิจกรรมในวันอาทิตย์ที่ 16 สิงหาคม 2558 ตั้งแต่เวลา 12.00-21.00 น.
สำหรับรถเมล์ที่ให้บริการฟรีจะมีข้อความติดที่กระจกด้านซ้ายว่า “บริการฟรี กิจกรรม Bike for Mom” เพื่ออำนวยความสะดวกให้กับประชาชนที่เดินทางไปร่วมงานดังกล่าว และสำหรับเส้นทางปั่นจักรยาน ในวันอาทิตย์ที่ 16 สิงหาคม 2558 บริเวณลานพระราชวังดุสิต ถึง กรมทหารราบที่ 11 มหาดเล็กรักษาพระองค์ (ร.11รอ.) ระยะทางไป-กลับ รวม 43 กม. จะปิดการจราจรตั้งแต่เวลา 12.00-21.00 น. และบริเวณลานพระราชวังดุสิต จะปิดการจราจรตั้งแต่เวลา 09.00-21.00 น.
ทั้งนี้ ขสมก.จะมีการปรับเปลี่ยนเส้นทางเดินรถให้สอดคล้องตามสภาพการจราจรที่กองบังคับการตำรวจจราจรกำหนด นอกจากนี้ ขสมก. ได้จัดตั้งศูนย์ประสานงาน “Bike For Mom ปั่นเพื่อแม่” ณ สำนักงานใหญ่ องค์การขนส่งมวลชนกรุงเทพ เพื่อประชาสัมพันธ์และอำนวยความสะดวกในการเดินทางให้กับผู้ใช้บริการ และในวันดังกล่าว ขสมก. จะเปิดให้บริการ call center 1348 ให้ประชาชนสอบถามเส้นทาง ตลอด 24 ชั่วโมง
สอบถามรายละเอียดเพิ่มเติมขสมก.ที่ call center 1348 ตลอด 24 ชั่วโมง
สอบถามรายละเอียดเพิ่มเติมได้ที่ ศูนย์ฮอตไลน์บีทีเอสโทรศัพท์ 0 2617 6000
สอบถามรายละเอียดเพิ่มเติม MRT ที่ศูนย์ลูกค้าสัมพันธ์ โทร. 0-2624-5200
 
กองบังคับการตำรวจจราจร (บก.จร.) แจ้งเส้นทางการจัดกิจกรรมและเส้นทางการจัดกิจกรรมและเส้นทางหลีกเลี่ยงการจราจรในการจัดกิจกรรม Bike for Mom “ปั่นเพื่อแม่” เนื่องจากคาดว่าจะมีประชาชนเข้าร่วมกิจกรรมนี้เป็นจำนวนมาก แนะผู้ที่จะต้องเดินทางไปสนามบินดอนเมืองให้เผื่อเวลาในการเดินทางไว้และมาถึงสนามบินให้เร็วกว่าปกติ
บก.จร.ให้ข้อมูลเกี่ยวกับการจัดการจราจรและเส้นทางเลี่ยงในวันที่ 16 ส.ค.2558 ดังนี้
4. เส้นทางที่ยังใช้การได้ตามปกติ ยกเว้นการเลี้ยวซ้าย-ขวาเข้ามาในทางจักรยานตามข้อ 2 โดยใช้สะพานข้ามหรือทางลอด ได้แก่ ถนนรัชดาภิเษก ถนนพหลโยธินบริเวณแยกลาดพร้าว
หากมีข้อสงสัยเกี่ยวกับเส้นทางและข้อมูลจราจร สอบถามได้ที่ ศูนย์ควบคุมและสั่งการจราจร (บก.02) หมายเลขโทรศัพท์ 1197 หรือ www.trafficpolice.go.th
 ขอบคุณที่มา SANOOK.com